שמחה פלפן

שמחה פְֿלַפַּן (27 בינואר 1911 - 13 באפריל 1987) היה היסטוריון ופעיל פוליטי ישראלי. נחשב לאחד מראשוני ההיסטוריונים החדשים. פרק זה לוקה בחסר. אנא תרמו לוויקיפדיה והשלימו אותו. חסר מידע על השכלתו. פלפן נולד בטומשוב מזובייצקי שבפולין, בן לישראל אהרון פלפן, סוחר, ודבורה לבית באומגרט. בגיל 17 עבר לבידגושץ' וסיים את לימודיו שם. בשנת 1930 עלה לארץ ישראל והצטרף לקיבוץ עין שמר, ולאחר זמן עבר לקיבוץ גן שמואל. שימש כמזכיר הכללי של מפלגת מפ"ם, בתפקידו זה פעל, ללא הצלחה, למען שחרורו של מרדכי אורן, שנעצר בפראג. שימש כמנהל המחלקה הערבית במפלגה משנת 1954 עד שנת 1981. בשנת 1957 נמנה עם מייסדי "New Outlook", ביטאון מפ"ם בשפה האנגלית, ובהמשך היה עורכו במשך שנים רבות. הוא שימש כמרצה אורח במרכז ליחסים בינלאומיים ובמרכז ללימודי המזרח התיכון באוניברסיטת הרווארד ובמכון המלכותי ליחסים בינלאומיים בלונדון. בשנת 1987 יצא לאור בניו יורק ספרו "The Birth of Israel: Myths and Realities", בהוצאת Pantheon. כעבור שנתיים הספר תורגם לעברית ויצא לאור בישראל. הספר עוסק בתיאור המיתוסים שעוצבו בראשית ימי המדינה ובוחן את ההשפעה שהייתה להם על המדיניות הישראלית בשנים שחלפו. פלפן אבחן בספרו שבעה מיתוסים מרכזיים, והוא דן בכל אחד בהרחבה ומצביע כיצד לדעתו המציאות סותרת את המיתוס. ספר זה נחשב לאחד הספרים הראשונים בזרם "ההיסטוריה החדשה" בישראל, אשר מביט בעין ביקורתית בנראטיב הציוני. בשנת 1981 זכה בפרס ברונו קרייסקי על פעולתו למען פיוס יהודי-פלסטיני. הארכיון האישי של פלפן נמצא במכון יד יערי שבגבעת חביבה. בהקדמה לספרו "Zionism and the Palestinians" כתב פלפן: כדי להפיג כל אי-הבנה, אני רוצה להבהיר שאמונתי בצידוקה המוסרי ובנחיצותה ההיסטורית של הציונות נותרה בלתי-מושפעת מהביקורת שלי כלפי ההנהגה הציונית. ההיסטוריה של הציונות מוכיחה עד כמה הדחף ליצור חברה חדשה, המגלמת את הערכים האוניברסליים של דמוקרטיה וצדק חברתי, היה טבוע בתנועה הציונית ואחראי להתקדמותה בתנאים קשים. הבעיה של ישראל כיום נעוצה בהתפוררות הערכים הללו, בעיקר בשל שיכרון ההצלחה הצבאית והאמונה שהעליונות הצבאית היא תחליף לשלום. אלא אם הערכים הליברליים והפרוגרסיביים של הציונות יוחזרו ויוכרו זכויות הפלסטינים להגדרה עצמית במסגרת של דו-קיום בשלום, שאיפתה של ישראל לשלום נידונה לכישלון. אני בהחלט מאמין שמגמות אלו יהפכו בסופו של דבר לכוח המכריע בישראל. Zionism and the Palestinians, Croom and Helm, London, 1979. The Birth of Israel: Myths and Realities, Pantheon Books, New York, 1987, לידת ישראל - מיתוס ומציאות, 1990, תרגום מאנגלית - יורם בר. מדיה וקבצים בנושא שמחה פלפן בוויקישיתוף מידע על שמחה פלפן בקטלוג הספרייה הלאומית שמחה פלפן, דף שער בספרייה הלאומית "Israel Divided: A Post-Election Assessment", interview, Journal of Palestine Studies Vol. 14, No. 1 (Autumn, 1984), pp. 45-56 (המאמר זמין לצפייה במאגר JSTOR לאחר הרשמה) מכּתביו: המערכה לביטול הממשל הצבאי, על המשמר, 5 בינואר 1962 "פאטאליזם של איבה"?, על המשמר, 21 בינואר 1962 דרושות תוכנית ויוזמה, על המשמר, 13 בדצמבר 1963, המשך Israelis and Palestinians: Can They Make Peace?, Journal of Palestine Studies Vol. 15, No. 1 (Autumn, 1985), pp. 19-42 (המאמר זמין לצפייה במאגר JSTOR לאחר הרשמה) The Palestinian Exodus of 1948, Journal of Palestine Studies Vol. 16, No. 4 (Summer, 1987), pp. 3-26 (המאמר זמין לצפייה במאגר JSTOR לאחר הרשמה) מזכיר מפ"ם יוצא להשתדל, מעריב, 26 במרץ 1952 טוליאטי: חכו למשפט אורן, מעריב, 13 באפריל 1952 שיחה עם חיים שור, ‏"ניו אאוטלוק" (1993-1957), קשר 13, מאי 1993 BRUNO KREISKY PREIS